Un anotimp este una din cele patru diviziuni ale [anului](https://ro.wikipedia.org/wiki/An). În general, anotimpul se referă la schimbările anuale ale [climei](https://ro.wikipedia.org/wiki/Clim%C4%83).

În zonele temperate sunt patru anotimpuri: [primăvara](https://ro.wikipedia.org/wiki/Prim%C4%83var%C4%83), [vara](https://ro.wikipedia.org/wiki/Var%C4%83), [toamna](https://ro.wikipedia.org/wiki/Toamn%C4%83) și [iarna](https://ro.wikipedia.org/wiki/Iarn%C4%83), iar în zonele cu climatul [tropical-umed](https://ro.wikipedia.org/wiki/Climatul_tropical-umed) ele sunt: [anotimpul ploios](https://ro.wikipedia.org/w/index.php?title=Sezonul_ploios&action=edit&redlink=1) și [anotimpul uscat](https://ro.wikipedia.org/wiki/Sezonul_secetos).

Anotimpurile sunt determinate de înclinarea axei [Pământului](https://ro.wikipedia.org/wiki/P%C4%83m%C3%A2nt) combinată cu rotația lui pe [orbită](https://ro.wikipedia.org/wiki/Orbit%C4%83_(astronomie)) în jurul [Soarelui](https://ro.wikipedia.org/wiki/Soare). Astronomic, anotimpurile durează perioadele între care Pământul trece prin anumite puncte ale orbitei, fapt văzut de pe Pământ ca trecerea Soarelui prin [solstiții](https://ro.wikipedia.org/wiki/Solsti%C8%9Biu) și [echinocții](https://ro.wikipedia.org/wiki/Echinoc%C8%9Biu).

În mișcarea de revoluție, Pământul descoperă patru poziții față de Soare (corespunzătoare celor patru anotimpuri):

1. [Iarnă](https://ro.wikipedia.org/wiki/Iarn%C4%83): la [22 decembrie](https://ro.wikipedia.org/wiki/22_decembrie), razele Soarelui cad perpendicular pe [Tropicul Capricornului](https://ro.wikipedia.org/wiki/Tropicul_Capricornului) în [Emisfera sudică](https://ro.wikipedia.org/wiki/Emisfera_sudic%C4%83). Această zi poartă denumirea de Solstițiul de Iarnă, când avem cea mai lungă noapte și cea mai scurtă zi.
2. [Primăvară](https://ro.wikipedia.org/wiki/Prim%C4%83var%C4%83): [21 martie](https://ro.wikipedia.org/wiki/21_martie) reprezintă primăvara astronomică, când razele solare cad perpendicular pe [Ecuator](https://ro.wikipedia.org/wiki/Ecuator) și încălzesc cele două emisfere în mod egal. Diferența este că în [Emisfera nordică](https://ro.wikipedia.org/wiki/Emisfera_nordic%C4%83) este primăvară, iar în Emisfera sudică este toamnă. Această zi se numește Echinocțiul de Primăvară , când ziua este egală cu noaptea.
3. [Vară](https://ro.wikipedia.org/wiki/Var%C4%83): la [22 iunie](https://ro.wikipedia.org/wiki/22_iunie), razele solare cad perpendicular pe [Tropicul Racului](https://ro.wikipedia.org/wiki/Tropicul_Racului) în Emisfera nordică, reprezentând anotimpul vara, iar ziua se numește Solstițiul de Vară cu cea mai lungă zi și cea mai scurtă noapte.
4. [Toamnă](https://ro.wikipedia.org/wiki/Toamn%C4%83): pe [23 septembrie](https://ro.wikipedia.org/wiki/23_septembrie), razele Soarelui cad perpendicular pe Ecuator și încălzesc cele două emisfere în mod egal. Diferența este că în Emisfera Nordică este toamnă, iar în Emisfera sudică este primăvară. Această zi se numește Echinocțiul de Toamnă, când ziua este egală cu noaptea.